May 03,2017
'టాటా టెలీ'లో 600 మందికి ఉద్వాసన
న్యూఢిల్లీ: టెలికం రంగంలో నెలకొన్న తీవ్ర పోటీ చిన్న టెల్కోల్లోని ఉద్యోగుల భద్రతకు ముప్పు తెచ్చిపెడుతోంది. ఈ రంగంలో పోటీని తట్టుకోలేక ప్రముఖ టాటా టెలిసర్వీస్‌ తమ 500-600 మంది ఉద్యోగులకు ఉద్వాసన పలికింది. టెలికాం మార్కెట్లో నెలకొన్న తీవ్రమైన పోటీని తట్టుకోలేక, ఉద్యోగులపై వేటు వేసినట్టు సమాచారం. అమ్మకాలు, ఇతర సంబంధిత విభాగాల్లో పనిచేసే వారిపై లేఆఫ్‌ ప్రభావం పడనుందని ఇద్దరు కంపెనీకి చెందిన వ్యక్తులు చెప్పారు. దీంతో ఉద్యోగులకు సెవరెన్స్‌ ప్యాకెజ్‌ కూడా కంపెనీ ఆఫర్‌ చేసిందన్నారు. ఒక్కో ఏడాది సర్వీసుకు నెల వేతనాన్ని ఇవ్వాలని కంపెనీ నిర్ణయించినట్లు పేర్కొన్నారు. అయితే దీనిపై టాటా టెలిసర్వీసెస్‌ అధికారికంగా స్పందించలేదు. టాటా గ్రూప్‌కు చెందిన ఈ కంపెనీ దేశవ్యాప్తంగా 19 టెలికాం సర్కిళ్లలో తన కార్యకలాపాలను కొనసాగిస్తోంది. జిఎస్‌ఎం, సిడిఎమ్‌ఎ, 3జి ప్లాట్‌ ఫామ్స్‌ పై టాటా టెలిసర్వీసెస్‌ వైర్‌ లెస్‌, వైర్‌ లైన్‌ నెట్‌వర్క్స్‌తో సేవలందిస్తోంది. ట్రారు సమాచారం ప్రకారం ఫిబ్రవరి 2017 నాటికి టాటా మొబైల్‌ సబ్‌స్రైబర్స్‌ 5.12 కోట్ల మంది ఖాతాదారులున్నారు. టెలికం రంగంలోకి ఇతర కంపెనీలు రావడంతో లాభాలు తగ్గుముఖం పట్టాయి. ఆ ప్రభావ మే టాటా టెలీసర్వీస్‌పై పడిందని ఆ ఉద్యోగులు పేర్కొన్నారు. టెలికాం ఇండిస్టీకి ఇది చాలా సవాల్‌తో కూడుకున్న సమయ మని కంపెనీ వర్గాలు పేర్కొన్నాయి. రిల యన్స్‌ జియో ఎంట్రీతో నెలకొన్న తీవ్రమైన టారిఫ్‌ పోటీతోనే టెలికాం ఇండిస్టీ ఈ ఉద్యోగాల కోతను భరించాల్సి వస్తుందన్నారు.
మీ స్నేహితులకు రికమెండ్ చెయ్యండి